CELEX: C2004/228/06
Language: fi
Date: 2004-09-11 00:00:00
Title: Yhteisöjen tuomioistuimen tuomio, (toinen jaosto) 15 päivänä heinäkuuta 2004, yhdistetyissä asioissa C-37/02 ja C-38/02 (Tribunale amministrativo regionale per il Veneton esittämät ennakkoratkaisupyynnöt): Di Lenardo Adriano Srl ja Dilexport Srl vastaan Ministero del Commercio con l'Estero (Banaanit — Yhteinen markkinajärjestely — Asetus (EY) N:o 896/2001 — Yhteisön ulkopuolisten maiden kanssa sovellettava yhteinen kauppajärjestely — Ensisijainen tuonti — Pätevyys — Luottamuksensuoja — Taannehtiva vaikutus — Täytäntöönpanovalta)

11.9.2004   
            
            
               FI
            
            
               Euroopan unionin virallinen lehti
            
            
               C 228/3
            
         
      YHTEISÖJEN TUOMIOISTUIMEN TUOMIO,
   (toinen jaosto)
   15 päivänä heinäkuuta 2004,
   yhdistetyissä asioissa C-37/02 ja C-38/02 (Tribunale amministrativo regionale per il Veneton esittämät ennakkoratkaisupyynnöt): Di Lenardo Adriano Srl ja Dilexport Srl vastaan Ministero del Commercio con l'Estero (1)
   
   (Banaanit - Yhteinen markkinajärjestely - Asetus (EY) N:o 896/2001 - Yhteisön ulkopuolisten maiden kanssa sovellettava yhteinen kauppajärjestely - Ensisijainen tuonti - Pätevyys - Luottamuksensuoja - Taannehtiva vaikutus - Täytäntöönpanovalta)
   (2004/C 228/06)
   Oikeudenkäyntikieli: italia
   Yhdistetyissä asioissa C-37/02 ja C-38/02, jotka Tribunale amministrativo regionale per il Veneto (Italia) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevissa asioissa Di Lenardo Adriano Srl (C-37/02) ja Dilexport Srl (C-38/02) vastaan Ministero del Commercio con l'Estero, ennakkoratkaisun neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 (EYVL L 126, s. 6) 1, 3, 4, 5, 6 ja 31 artiklan pätevyydestä, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit J.-P. Puissochet, R. Schintgen (esittelevä tuomari), F. Macken ja N. Colneric, julkisasiamies: C. Stix-Hackl, kirjaaja: johtava hallintovirkamies L. Hewlett, on antanut 15.7.2004 tuomion, jonka tuomiolauselma on seuraava:
   Esitettyjä ennakkoratkaisukysymyksiä tutkittaessa ei ole tullut esiin sellaisia seikkoja, jotka voisivat vaikuttaa neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 1, 3, 4 ja 5 artiklan sekä 6 artiklan c alakohdan ja 31 artiklan pätevyyteen.
   
      (1)  EYVL C 97, 20.4.2002.